ee 
Von der kreüter bnderſcheid 
Angelica wurtz 14 eſſig gebeiſt / daran gerochen / etwan auch ein wenig 
nüchtern eingedꝛuncken / behuͤt den menſchen in der zeit ſo die Peſtilentz re 
gieren iſt. . * “ Iren tigf 
Das waſſer von Angelica / oder die gepüluert wurtzel / nach gelegenheit 
mit wein eingedꝛuncken / ſtilt das Grimmen ſo von kelt kumpt / ſunderlich 
da kein verſtopffter bauch iſt. | | | 
Mit einem wort zů reden ſo iſt Angelica waſſer / vnd das puluer von der 
wurtzeln zů allen jnnerlichen gebꝛechen nützlich vnd gůt zů brauchen / nem 
lich für ſeiten geſchwer in der erſten eingeben Pleureſis genant / ſolche zůſa 
men lauffung zertheilt Angelica / fürter dient diſe artznei zů allen innerlich 
en bꝛüchen vnd verſerungen der Lungen / darauß die boͤſe hůſten kommen / 
ſtilt das bauch grimmen / weret dem dꝛoͤpffelichten harnen vñ harn windt / 
bewegt vnnd dꝛeibt auß Foetum vnd Menſes / zertheilt alle jnnerliche ge⸗ 
ſchwulſt vnd bloͤſt. 
Auß Angelica wurtzel mag man dꝛenck machen zů obgeſetzten pꝛeſten / in 
wein oder honig waſſer geſotten nach gelegenheit der kranckheit. * 
. Eüſſerlich. 
D Er ſafft von Angelica in die holen zan gethon / benimpt die ſchüß der 
ſelbigen / das waſſer in die oꝛen gethon hat gleiche würckung / der ſafft 
vñ waſſer in die augen genomen macht ſie hell verzert die gewachſene flemẽ. 
Angelica mit bech vermiſcht / gibt ein edel pflaſter aufdie wunden von 
den vnſinnigen hunden gebiſſen. | 
Ein nützlich artznei / iſt waſſer / ſafft / vnd puluer zů den alten dieffen wun 
den 1 gedꝛopfft / die ſelbige reiniget es vnnd macht widerumb fleiſch 
wachſen. 
Das waſſer auff die krancken lame hüfft vnd andere podagriſche glider 
geſchlagen / benimpt das wee / vñ zertheilt die verſamlete zehe feüchtigkeit. 
5 1 11 S 
Andere virtutes mag ein jeder auß obgeſatzten colligierei 
Der ſamen hat gleiche würckung mit der wurgeln. 
Die wilden Angelica wurtzel vnnd ſamen ſeind in würcku ö 
werden allermeinſt zů alten vnd friſchen wunden zů heilen er welet in wein 
geſotten vnd eüſſerlich auffgelegt. 
Von diſer wurtzel ſchꝛeibt Verg. Aenei. un. Spargit Ambrofie ſuccos & odoriſtram panace 
Von Epbſtoͤckel. cap. cxlj. 
Agt nit Dioſcoꝛides ſelbs / der Lybſtöckel ſei dem Panaci Hercules 
mit wurtzel / ſtengel / vnnd würckung gleich? darumb er auch aarckrer 
vnd panax genent würt / was wollen wir uns dann der bletter halben lang 
bekümmern e dꝛag ein jeder Angelicam vnd Nybſtöckel zůſamen / vnnd v⸗ 
theil darnach vnſer ſchꝛeiben / doch das er auch die hyſtoꝛien võ panacibus 
in Dioſco. dar bei hab / kan er dann ein beſſer oꝛt in der geſchꝛifft anzeigen 
zů diſen gewechſen / woͤllen wir mit willen / wie ſunſt auch / folgen vnd anne 
men. Ich weiß zwar wol das die beſchꝛeibung Liguſtici in Dioſcoꝛide mit 
vnferer Lybſtockel nit gar zů dꝛegt / ſunderlich mit den blettern / deren ein⸗ 
rede hat man aber vil in Theoph. vnd Dioſcoꝛide / vnd das ich eins anzeige 
wie reumpt ſich vnſer Roſamarein mit ð beſchꝛeibung Theophꝛaſti lib. ix. 
| | cp 
11 1 * 
* 
